Държавен вестник, бр. 31, 2012 г., стр. 19

БРОЙ  31	
Д Ъ Р Ж А В Е Н  В Е С Т Н И К 	
СТР.  19  
възможността за неговото преизбиране, т.е. 
президентът да бъде преизбран за втори ман-
дат, който непосредствено следва предходния 
му мандат. Според чл. 95, ал. 1 от Конститу-
цията „президентът и вицепрезидентът могат 
да бъдат преизбирани на същата длъжност 
само за още един мандат“. Очевидно дори 
чисто терминологично фактът на съвпадането 
на лицата, които са действали досега като 
президент и вицепрезидент, и лицата, които 
непосредствено предстои да изпълняват съща-
та длъжност, не е убягнало от вниманието на 
Основния закон. Преизбирането на президен-
та и вицепрезидента е факт, който не остава 
ирелевантен за правото. Конституционният 
съд вече е посочил, че тъкмо установената в 
Конституцията възможност за преизбиране 
е от значение, когато следва да се правят 
изводи относно неговото правно положение 
по време на предизборна кампания. „Думата 
„преизбрани“, употребена в ал. 1 на чл. 95, 
ясно насочва към непрекъснатост на функ-
цията“ (Решение № 2 от 1991 г. по к.д. № 24 
от 1991 г.). 
Мандатът в юридически смисъл означава 
упражняване на установени правомощия за 
определен срок, но той винаги се свързва и с 
определено лице, щом става дума за едноличен 
държавен орган. Той има своите темпорални, 
съдържателни и персонални параметри. С 
други думи, мандатът на президента и вице-
президента винаги е intuitu personae, което е 
характерно въобще за всеки висш държавен 
едноличен орган. Тъкмо персоналният аспект 
на мандата на президента и вицепрезидента 
излиза на преден план при преизбирането 
им и слага своя отпечатък върху неговия 
правен режим. Оттук и заключението, че 
преизбирането им автоматически води до 
установяването на своеобразно „обвързване“ 
между двата последователни мандата пред-
вид идентичността на техните носители, за 
разлика от хипотезата, когато новоизбрани-
те президент и вицепрезидент са различни 
от действащите президент и вицепрезидент 
лица. При положение, че е от значение за 
мандата кой е негов носител, хипотезата на 
преизбиране ще наложи някои особености 
и в правния му режим. 
По-конкретно, след като новоизбраните 
президент и вицепрезидент са същите как-
то и действащите президент и вицепрези-
дент, отпада нуждата от встъпването им в 
длъжност. Смисълът на конституционното 
понятие „встъпване в длъжност“ е да се 
обяви поемането на правомощия, свързани 
с осъществяване на публична власт. Това е 
необходимо, защото между датите на избора 
за нов президент и изтичането на мандата 
на действащия президент трябва да има най-
малко два месеца (чл. 93, ал. 5 от Конститу-
цията). Конституционният съд обаче вече е 
посочвал, че тъкмо случаят на преизбиране е 
доказателство, че Конституцията не допуска 
прекъсване на мандата на президента (Реше-
ние № 2 от 1991 г. по к.д. № 24 от 1991 г.). Ето 
защо няма смисъл президентът и вицепре-
зидентът, които са преизбрани, да обявяват, 
че поемат правомощията от самите себе си. 
Тези правомощия те не са престанали да осъ-
ществяват. Президентът и вицепрезидентът, 
именно защото са преизбрани на проведените 
избори, могат да продължат да осъществяват 
правомощията си, без да е нужно каквото и 
да е друго свързващо двата последователни 
мандата волеизявление. Началото на втория 
мандат започва от началото на следващия 
прекратяването на първия мандат ден.
Фактът на преизбирането както на прези-
дента, така и на вицепрезидента се отразява 
и на отношенията по повод упражняването 
на конкретните им правомощия. По общо 
правило веднъж уредените публични право-
отношения, вкл. възникнали по силата на 
издаден указ на президента, продължават 
да действат във времето, освен ако то не е 
ограничено със срок или условие, от една 
страна, или пък действието им е еднократно, 
от друга. Ето защо указите по чл. 102, ал. 3, 
т. 5 от Конституцията могат да действат с 
едно и също съдържание при различните 
президенти в различни мандати, когато те 
не намират за необходимо да променят ор-
ганизацията и реда на дейност на службите 
към Президентството, определени с актове на 
техните предшественици. Не е необходимо, 
нито задължително всеки нов президент да 
приема нова структура и нов ред на дейност 
на службите в Президентството, които го 
подпомагат. По същата логика издадените 
по време на първия мандат на президента 
укази по чл. 102, ал. 3, т. 5 от Конституцията 
ще имат действие и за втория му мандат в 
случая на преизбирането му.
Колкото до отношенията между президента 
и вицепрезидента по повод възлагането на 
определени правомощия, фактът на преиз-
бирането оказва влияние и върху тяхното 
развитие. В тази хипотеза нормално е да се 
очаква, че начинът, по който ще се развиват 
правоотношенията между президента и ви-
цепрезидента, ще бъде идентичен с начина, 
по който те са се развивали през първия им 
мандат. След като едни и същи лица са пре-
избрани за втори мандат и за вицепрезидент 
и съществува изискване за непрекъснато 
осъществяване на правомощията, нормал-
но е установеното между тях в рамките на 
първия мандат да се пренесе и във втория 
мандат. В този смисъл и указът, с който 
президентът е възложил на вицепрезидента 
определени правомощия съгласно чл. 104 от